Opstilling til bestyrelsen for Alternativet Hørsholm/Fredensborg Afd.

Jeg ønsker hermed at (gen)opstille til bestyrelsen for Alternativet Hørsholm/ Fredensborg Afd.

Jeg har været medlem af Alternativet fra partiets start og mener fortsat, at de ideer og politiske punkter, partiet blev dannet på, bør være Danmarks pejlemærker fremover. Mit ”hjertebarn” er klima­politikken – uden at jeg dog har nogen faglige forudsætninger på det felt.

I nogle år var jeg suppleant til bestyrelsen, men trådte ind som aktivt medlem, da et andet medlem trådte ud. Mit bidrag til bestyrelses­arbejdet er af mere praktisk art – referatskrivning, booking af lokaler etc. – og op til KV21 også ”fodarbejde” med uddeling af valgmateriale. ­

Jeg er uddannet tresproglig korrespondent og gik på pension i 2016 efter de seneste 14 år op til pensionen at have arbejdet som sekretær på Musikmuseet i København.

Formålet med mit arbejde i Alternativet er at være med til at sikre, at der fortsat er en afdeling af partiet i Hørsholm/Fredensborg – gerne med øget vælgertilslutning – således at den grønne dagsorden kan komme allerøverst på programmet i Fredensborg Kommune, samt – ikke mindst - at forsøge at gøre positivt opmærksom på partiet lokalt i håb om, at det ”smitter af”, når vi kommer til næste folketingsvalg.

Vibeke Hørsted Jensen  
Fasanvænget 320  
2980 Kokkedal